13 हजार से कम कीमत में 5G स्मार्टफोन, 8GB रैम के साथ मिलेगा 50MP कैमरा
Tecno Spark 10 5G with MediaTek Dimensity 6020, 50MP main camera launched in India, टेक्नो ने स्पार्क 10 5G स्मार्टफोन लॉन्च किया है, जिसकी प्राइज 12999 है
चाइनीज स्मार्टफोन मेंकिंग कंपनी टेक्नो ने भारत में नया 5G स्मार्टफोन 'टेक्नो स्पार्क 10 5G' लॉन्च कर दिया है। इस स्मार्टफोन को कंपनी ने 8GB RAM + 64GB इंटरनल स्टोरेज के साथ एक ही वैरिएंट में लॉन्च किया है। इसमें 950 मेगाहर्ट्ज ARM माली-G57 जीपीयू के साथ मीडियाटेक डायमेंसिटी 6020 प्रोसेसर दिया गया है।
कंपनी ने टेक्नो ने फोन के डिजाइन को क्यूबिक नाम दिया है, जिसमें फोटोग्राफी के लिए f/1.6 अपर्चर और फेस डिटेक्शन ऑटोफोकस के साथ 50MP का मेन कैमरा दिया गया है। सेल्फी के लिए वॉटर ड्राप नॉच के साथ 8MP का कैमरा दिया गया है। वहीं 720 x 1,612 पिक्सल के रेजोल्यूशन और 90 Hz की रिफ्रेस रेट के साथ 6.6 इंच का HD+ IPS LCD स्क्रीन दिया है।
50 मिनट में 0 से 50% चार्ज हो जाएगा स्मार्टफोन
टेक्नो ने Spark 10 5G में 5000mAh की बैटरी दी है, जो 18W की फास्ट चार्जिंग सपोर्ट करता है। कंपनी का दावा है कि 18W के फास्ट चार्जर से डिवाइस को 50 मिनट में 0% से 50% तक चार्ज किया जा सकता है। इसके साथ ही डिवाइस में 39 दिन की स्टैंडबाय बैटरी होने का भी दावा किया गया है। स्मार्टफोन के डाइमेंशन की बात करें तो फोन की लंबाई 164.37 mm, चौड़ाई 75.45 mm और मोटाई 8.4mm है।
टेक्नो स्पार्क 10 5G में मिलेगा लेटेस्ट Android 13
कनेक्टिविटी के लिहाज से स्मार्टफोन में 2G, 3G, 5G, ब्लूटूथ 5.0, वाईफाई 802.11, GPS और NFC सपोर्ट दिया गया है। सिक्योरिटी के लिए साइड माउंटेड फिंगरप्रिंट सेंसर दिया गया है। इसके साथ ही कंपनी ने इसमें जाइरोस्कोप, एम्बिएंट लाइट सेंसर, प्रॉक्सी सेंसर का भी सपोर्ट दिया है। हैंडसेट में लेटेस्ट Android 13 बेस्ड HiOS 12.6 OS मिलता है।
टेक्नो स्पार्क 10 5G: प्राइज और अवेलेबिलिटी
टेक्नो स्पार्क 10 5G को तीन कलर वेरिएंट (मेटा व्हाइट, मेटा ब्लू और मेटा ब्लैक) में लॉन्च किया गया है। कंपनी ने इसकी लॉन्चिंग प्राइज 12,999 रुपए रखी है। वहीं बायर्स ई कॉमर्स के जरिए इसे 7 अप्रैल से खरीद सकेंगे।